Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14804

2. Megjegyzés. - Az alábbi példák ennek az eljárásnak az alkalmazását mutatják be: (ATC engedély egy légijármű számára a hálózat egyik állomásától): Állomás: TWA NINE SIX THREE MADRID Légijármű: MADRID TWA NINE SIX THREE - GO AHEAD Állomás: TWA NINE SIX THREE MADRID - ATC CLEARS TWA NINE SIX THREE TO DESCEND TO NINE THOUSAND FEET Légijármű (nyugtázza a közleményt): CLEARED TO DESCEND TO NINE THOUSAND FEET - TWA NINE SIX THREE Állomás (jelzi a visszaolvasás pontosságát): MADRID 5.2.1.9.2.3 Ha egy közlemény vételének nyugtázását egy légiforgalmi állomás továbbítja: 1) egy légijármű-állomás felé: a nyugtázás a légijármű hívójeléből áll, amelyet, amennyiben szükségesnek ítélik, ki lehet egészíteni a légiforgalmi állomás hívójelével; 2) egy másik légiforgalmi állomás felé: a nyugtázás a közleményt nyugtázó légiforgalmi állomás hívójeléből kell, hogy álljon. 5.2.1.9.2.3.1 PANS.- A légiforgalmi állomásnak a helyzet-jelentéseket és egyéb, a repülés előrehaladásával kapcsolatos közleményeket úgy kell nyugtáznia, hogy visszaolvassa a jelentést és a visszaolvasást a saját hívójelével zárja, kivéve, hogy a visszaolvasási eljárást ideiglenesen fel lehet függeszteni, valahányszor ez enyhíti a közleményváltásra használt csatorna zsúfoltságát. 2007/70/II. szám 5.2.1.9.2.4 PANS. - Ellenőrzés céljából megengedhető kell, hogy legyen az, hogy a vevő állomás magát a közleményt is visszaolvassa, mintegy a vétel kiegészítő nyugtázásaként. Ilyen esetekben annak az állomásnak, amelynek a közleményt visszaolvasták, a saját hívójele leadásával kell nyugtáznia a visszaolvasás helyességét. 5.2.1.9.2.5 PANS. - Ha ugyanabban a közleményben helyzet-jelentés és egyéb tájékoztatás (pl. időjárás- jelentés) is található, a tájékoztatást úgy kell nyugtázni, hogy a helyzet-jelentés visszaolvasása után a "WEATHER RECEIVED" ("IDŐJÁRÁSI TÁJÉKOZTATÁST VETTEM") szavakat kell használni, kivéve, ha a hálózat más állomásainak szükséges a tájékoztatás vétele. Egyéb közleményeket a légiforgalmi állomásnak csak a saját hívójelének közlésével kell nyugtáznia. 5.2.1.9.3 A közlemény-váltás befejezése. A rádió-távbeszélő közlemény-váltást a vevő állomásnak kell befejeznie, a saját hívójele leadásával. 5.2.1.9.4 Helyesbítések és ismétlések 5.2.1.9.4.1 Ha az adás során hibát követtek el, akkor a "CORRECTION" szót kell használni, utána meg kell ismételni az utolsó helyesen vett csoportot, vagy kifejezést, majd legvégül le kell adni a szöveg helyes változatát. 5.2.1.9.4.2 Ha egy helyesbítést legjobban a teljes közlemény megismétlésével lehet végrehajtani, a kezelőnek a "CORRECTION, I SAY AGAIN" kifejezést kell használnia, mielőtt a közleményt másodszor is leadná. 5.2.1.9.4.3 Ajánlás. - Ha egy közleményt továbbító kezelő úgy gondolja, hogy annak vétele valószínűleg nehézségekbe fog ütközni, akkor a közlemény fontos elemeit lehetőleg kétszer kell leadnia. 5.2.1.9.4.4 Ha a vevő állomás kezelője kételkedik az általa vett közlemény helyességében, akkor a közlemény teljes, vagy részleges ismétlését kell kérnie. 5.2.1.9.4.5 Ha a teljes közlemény ismétlésére van szükség, akkor a "SAY AGAIN" szavakat kell használni. Ha a közleménynek csak egy részét kell megismételni, akkor a kezelő a következőket kell, hogy mondja: "SAY AGAIN ALL BEFORE... (az első kielégítően vett szó)"; vagy "SAY AGAIN ... (a hiányzó rész előtti utolsó szó) TO ... (a hiányzó rész utáni első szó)"; vagy "SAY AGAIN ALL AFTER ... (az utolsó kielégítően vett szó)". 5.2.1.9.4.6 Ajánlás. - A közlemény meghatározott elemeinek ismétlését azok megfelelő megnevezésével lehet kérni, például: "SAY AGAIN ALTIMETER" (Ismételje meg a magasságmérő beállítását!), "SAY AGAIN WIND" (Ismételje meg a szelet!). 5.2.1.9.4.7 Ha a visszaolvasás ellenőrzésekor a kezelő pontatlan elemeket fedez föl, akkor ezt követően a "NEGATIVE I SAY AGAIN" kifejezést kell használnia, majd helyesen meg kell ismételje a kérdéses közlemény elemeket. 5.2.1.9.5 "Operations normal" ("Normális Üzemi Körülmények") jelentések PANS. - Ha a légijármű "Normális Üzemi Körülmények" jelentést továbbít, akkor a közleménynek az előírt hívásból és az "OPERATIONS NORMAL" szavakból kell állnia. 2007/70/II. szám 5.2.2 Összeköttetés létrehozása és biztosítása 5.2.2.1 Frekvencia figyelés / Szolgálati idő 5.2.2.1.1 Repülés közben a légijármű-állomások kötelesek az illetékes Hatóság által előírt módon figyelni, és - a repülés biztonságát érintő okok kivételével - ezt a figyelést nem függeszthetik fel az érintett légiforgalmi állomás(ok) tájékoztatása nélkül. 5.2.2.1.1.1 A hosszú-távú, víz feletti repülést végző, vagy az olyan kijelölt területek felett repülő légijárműveknek, melyek fedélzeten kötelező, hogy kényszerhelyzeti helyjeladó (ELT) legyen, folyamatosan figyelniük kell a 121,5 MHz VHF kényszerhelyzeti frekvencián, kivéve, amikor a légijármű más VHF csatornán éppen forgalmaz, illetve amikor a fedélzeti berendezéseinek jellemzői ezt korlátozzák, vagy a pilótafülkében uralkodó pillanatnyi munka- terhelés nem teszi lehetővé két csatorna egyidejű figyelését. 5.2.2.1.1.2 A légijárműveknek folyamatosan figyelniük kell a 121,5 MHz VHF kényszerhelyzeti frekvencián az olyan körzetekben, vagy útvonalakon, ahol lehetséges a légijármű elfogása, vagy fennáll egyéb veszélyes helyzet lehetősége, és ahol ezt a követelményt az Illetékes Hatóság előírta. 5.2.2.1.1.3 Ajánlás.- Az 5.2.2.1.1.1 és az 5.2.2.1.1.2 pontokban leírt körülményektől eltérő repülések során a légijárműveknek a lehető legteljesebb mértékben figyelniük kell a 121,5 MHz kényszerhelyzeti frekvenciát. 5.2.2.1.1.4 A levegő-levegő VHF összeköttetési csatorna felhasználójának gondoskodnia kell arról, hogy megfelelő figyelést biztosítson a kijelölt ATS frekvenciákon, a légiforgalmi kényszerhelyzeti csatorna frekvenciáján és minden egyéb kötelezően figyelendő frekvencián. 5.2.2.1.2 A légiforgalmi állomásoknak az Illetékes Hatóság által előírt figyelést kell biztosítaniuk. 5.2.2.1.3 A légiforgalmi állomásoknak az egységek szolgálati ideje alatt folyamatosan figyelniük kell a 121,5 MHz VHF kényszerhelyzeti csatornán, ahol az ehhez szükséges berendezések föl vannak szerelve. Megjegyzés. - Lásd az Annex 10, V. Kötet, 4.1.3.1.1 pontjában a légiforgalmi állomásokon a 121,5 MHz frekvencia használatával kapcsolatos rendelkezéseket. 5.2.2.1.4 Amikor szükség van arra, hogy egy légijármű-állomás vagy egy légiforgalmi állomás bármilyen okból felfüggessze az üzemelését - ha lehetősége van rá -, akkor értesítenie kell az érintett többi állomást az üzemelés várható újra-kezdési időpontjának megadásával. Amikor az üzemelést újrakezdi, erről tájékoztatnia kell a többi érintett állomást. 5.2.2.1.4.1 Amikor szükség van arra, hogy az üzemelést az eredeti értesítésben megadott időn túl is felfüggesszék, akkor lehetőség szerint az először közölt időpontban, vagy ahhoz minél közelebb kell leadni az üzemelés újra- kezdésének módosított időpontját. 5.2.2.1.5 Ajánlás .- Ha egy ilégiforgalmi rányító két vagy több ATS frekvenciát is használ egyidőben, akkor fontolóra kell venni olyan átjátszó berendezések biztosítását, amelyekkel a frekvenciák bármelyikén zajló ATS-, valamint légijármű adásokat egyidejűleg le lehet adni a többi használatos frekvencián is, hogy a hatótávolságon belül lévő légijármű-állomások hallhassák a légiforgalmi irányítótól származó és hozzá intézett összes közleményt. 2007/70/II. szám 5.2.2.2 A hálózati üzemelés alapelvei (HF kommunikáció) 5.2.2.2.1 PANS. - Egy adott rádió-távbeszélő hálózatba tartozó légiforgalmi állomásoknak segítséget kell nyújtaniuk egymásnak az alábbi hálózati alapelvek szerint, annak érdekében, hogy képesek legyenek a hálózat illetékességi területén belül található repülési útvonalakon közlekedő légijárművek által megkövetelt levegő-föld kommunikációs szolgálat biztosítására. 5.2.2.2.2 PANS. - Ha a hálózat nagyszámú állomásból áll, a hálózati összeköttetési szolgáltatást bármely meghatározott útvonal-szakaszon repülő légijármű számára azoknak a kiválasztott állomásoknak kell nyújtaniuk, amelyeket az adott útvonal-szakaszra illetékes /kijelölt/ állomásoknak ("regular stations") neveznek.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes